***** ΚΑΝΟΝΙΣΜΟΣ (ΕΟΚ) αριθ. 1523/88 ΤΟΥ ΣΥΜΒΟΥΛΙΟΥ της 31ης Μαΐου 1988 για τον καθορισμό του ύψους της εισφοράς συνυπευθυνότητας στον τομέα των σιτηρών για το χρονικό διάστημα από 1ης έως 30 Ιουνίου 1988 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 για την κοινή οργάνωση των αγορών στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (2), και ιδίως το άρθρο 4 παράγραφος 2, την πρόταση της Επιτροπής, τη γνώμη του Ευρωπαϊκού Κοινοβουλίου (3), Εκτιμώντας ότι ενόψει της εφαρμογής από 1ης Ιουνίου 1988 του καθεστώτος της εισφοράς συνυπευθυνότητας ενδείκνυται, αναμένοντας τον οριστικό καθορισμό του ύψους της συνεισφοράς συνειπευθυνότητας για την περίοδο εμπορίας 1988/89, να καθοριστεί προσωρινά η εισφορά αυτή, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για το χρονικό διάστημα από 1ης έως 30 Ιουνίου 1988, το ύψος της εισφοράς συνυπευθυνότητας του άρθρου 4 του κανονισμού (ΕΟΚ) αριθ. 2727/75 ορίζεται σε 5,38 ECU ανά τόνο. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Μαΐου 1988.

[Source: multi_eurlex | Tokens: 1297]